PATVIRTINTA

Klaipėdos Eduardo Balsio menų

gimnazijos direktoriaus

2016 m. gruodžio 20 d. įsakymu Nr. V-93

**KLAIPĖDOS EDUARDO BALSIO MENŲ GIMNAZIJOS**

**2017 – 2020** **METŲ strateginis planas**

## **VIZIJA**

Klaipėdos Eduardo Balsio menų gimnazija - vakarų Lietuvos regiono menų gimnazija, kurioje savo individualias kūrybines galias atskleidžia išskirtinių gabumų menams turintys vaikai, kartu įgydami aukštos kokybės bendrąsias ir dalykines kompetencijas, bendrąjį išsilavinimą ir pasiruošdami atsakingai pasirinkti profesionalaus muzikanto, dailininko ar kitą kūrybinio darbo kelią.

## **MISIJA**

Gimnazijos misija – ugdyti išskirtinių gabumų muzikai ir dailei turinčius 7(6)–18 metų vaikus pagal specializuoto ugdymo krypties programas (pradinio, pagrindinio ir vidurinio ugdymo kartu su muzikos arba dailės ugdymu).

## **2013–2016 METŲ STRATEGINIO PLANO ĮGYVENDINIMO ATASKAITA**

## **1. TIKSLO „PAGERINTI UGDYMO KOKYBĘ IR MOKYMOSI SĖKMINGUMĄ“ IR UŽDAVINIŲ ĮGYVENDINIMAS**

|  |  |  |
| --- | --- | --- |
| **Rodiklis/kriterijus** | **Planuota pasiekti 2016 m.** | **Pasiekta 2016 m.** |
| 1. II gimnazijos klasių mokinių, įgijusių pagrindinį išsilavinimą, dalis nuo baigusių programą (proc.). | 100% | 100% |
| 2. IV-tų klasių mokinių, įgijusių išsilavinimą, dalis nuo baigusiųjų programą | 100% | 100% |
| 3. Pažangių mokinių dalis mokykloje (proc.). | 100% | 100% |
| 4. Mokinių, nepasiekusių minimalios visų bendrojo ugdymo mokomųjų dalykų pagrindinio pasiekimų lygio ribos (6 balų) dalis (proc.). | 10% | 18% |
| 5. Mokinių, kurių bent vieno dalyko pagrindinio ugdymo pasiekimo patikrinimas įvertintas 9-10 balais, dalis (proc.). | 30% | 36% |
| 6. Mokinių, pasiekusių visų bendrojo ugdymo mokomųjų dalykų aukštesnįjį (9–10 balų) pasiekimų lygį, dalis (proc.). | 15% | 10% |
| 7. Valstybinius brandos egzaminus išlaikiusiųjų mokinių dalis nuo laikiusiųjų egzaminus. | 100% | 97% |
| 8. Aukštesniuoju pasiekimų lygiu valstybinius brandos egzaminus išlaikiusiųjų mokinių dalis (proc.) | 47% | 45% |
| 9. Vidutiniškai per mokslo metus be pateisinamos priežasties praleistų mokiniui tenkančių pamokų skaičius. | 26 | 9 |
| 10. Mokinių, pasirinkusių muzikos teorijos, naujų pučiamųjų instrumentų, vargonų specialybių programas, skaičius. | 12 | 16 |
| 11. Papildomai įdarbintų specialistų skaičius. | 5 | 5 |
| 12. Mokinių, dalyvavusių tarptautiniuose, respublikiniuose konkursuose ir festivaliuose, parodose skaičius. | 60 | 246 |
| 13. Mokinių, dalyvaujančių pasirenkamose ugdymo karjerai pamokose skaičius. | 40 | 49 |
| 14. Skirta lėšų (Eur) meno edukacinių aplinkų kūrimo ir apsirūpinimo mokymo priemonėmis programai. | 16218 | 168010 |
| 15. Investicinių projektų skaičius. | 2 | 2 |
| 16. Mokytojų, dalyvaujančių kvalifikacijos kėlimo kursuose (siekiančių pamokos kokybės, racionaliau planuojant pamokos laiką, efektyviau naudojant IKT galimybes, diferencijuojant užduotis tarp skirtingų gebėjimų mokinių) skaičius. | 78 | 197 |
| 17. Per 2013-2016 metų laikotarpį naujai atestuotų mokytojų skaičius. | 4 | 4 |
| 18. Meninių –informacinių, gimnazijos vardą garsinančių koncertų Klaipėdos regione skaičius. | 8 | 11 |
| 19. Metodinių konferencijų su asocijuotomis mokyklomis skaičius. | 3 | 3 |
| 20. Bendradarbiavimo sutarčių su kitomis mokyklomis, organizacijomis ir socialiniais parteriais skaičius, siekiant gerinti ryšius, vykdyti prisiimtus įsipareigojimus. | 8 | 10 |
| 21. Gimnazijos vardą garsinančių, savitų renginių skaičius. | 17 | 18 |
| 22. Iš kitų savivaldybių atvykusių mokytis mokinių dalis (proc.). | 21 % | 22 % |
| 23. Naujų spintelių skaičius. | 40 | 79 |
| 24. Pakeistų klozetų skaičius | 10 | 21 |
| 25. Atnaujintų koridorių skaičius | 6 | 6 |
| 26. Atnaujintų ir modernizuotų vandentiekio ir šilumos sistemų dalis (proc.). | 90 % | 50 % |
| 27. Numatytų patalpų būklės gerinimo darbų įvykdymo planas (proc.). | 90 % | 90 % |

## IŠVADA APIE PASIEKTUS TIKSLUS:

2013-2016 metų gimnazijos strateginis planas iš esmės įgyvendintas. Užtikrinant visų mokinių kokybišką ugdymą kai kurie rodikliai pasiekti geresni negu buvo planuota. Padaugėjo mokinių, kurių bent vieno dalyko pagrindinio ugdymo pasiekimo patikrinimas įvertintas 9-10 balais, aukštesniuoju pasiekimų lygiu valstybinius brandos egzaminus išlaikiusiųjų mokinių dalis. Sumažėjo vidutiniškai per mokslo metus be pateisinamos priežasties praleistų mokiniui tenkančių pamokų skaičius. Ženkliai padidėjo mokinių, dalyvavusių tarptautiniuose, šalies konkursuose ir festivaliuose, parodose skaičius. Tačiau nežymiai padidėjo mokinių, nepasiekusių minimalios visų bendrojo ugdymo mokomųjų dalykų pagrindinio pasiekimų lygio ribos (6 balų) dalis. Dėl didelio krūvio mokiniui, vietoje ugdymo karjerai pamokų vyko profesinio veiklinimo išvykos ir renginiai. Atsirado naujų meninės raiškos dalykų (džiazo improvizacija, vokalas, fagotas). Modernizuojant mokyklos edukacinę aplinką ypač daug lėšų buvo skirta naujiems muzikos instrumentams įsigyti. Ženkliai daugiau nei planuota mokytojų dalyvavo kvalifikacijos kėlimo kursuose. Pagėrėjo iš regionų atvykusių mokinių gyvenimo sąlygos.

Pasiekti rezultatai ir tobulintinos sritys atsispindi naujame gimnazijos strateginio planavimo etape.

## **GIMNAZIJOS PRIORITETAI 2017-2020 M.:**

* Kiekvieno mokinio ugdymosi sėkmė.
* Visapusiškos kūrybingos asmenybės raiška.
* Gabių ir talentingų vaikų paieška.

**1. STRATEGINIS TIKSLAS – UŽTIKRINTI KIEKVIENO MOKINIO GALIMYBĘ PATIRTI SĖKMĘ IR SKATINTI SIEKTI AUKŠČIAUSIŲ ASMENINIŲ REZULTATŲ.**

|  |  |  |
| --- | --- | --- |
| **Tikslo įgyvendinimo rodiklio/kriterijaus pavadinimas** | **2016 m. būklė** | **2020 m. siekis** |
| 1. Meninės krypties studijas pasirinkusių abiturientų dalis (proc.). | 66 % | 70 % |
| 2. Aukštesniuoju pasiekimų lygiu valstybinius brandos egzaminus išlaikančių mokinių dalis (proc.). | 46 % | 48 % |
| 3. Mokinių, pasiekusių visų bendrojo ugdymo mokomųjų dalykų aukštesnįjį (9–10 balų) pasiekimų lygį, dalis (proc.). | 10 % | 15 % |
| 4. Praleistų pamokų per mokslo metus be pateisinamos priežasties, tenkančių 1 mokiniui, skaičius. | 9 | 5 |
| 5. 5-8 ir I-IV gimnazijos klasių mokinių dalis, teigiančių, kad namų darbų krūvis yra optimalus (proc.). | 29 % | 35 % |
| 6. Padidės mokinių – laureatų, prizininkų, diplomantų – skaičius. | 246 | 280 |
| 7. Mokinių saugumo lygis gimnazijoje (pagal veiklos kokybės įsivertinimą). | 3 | 4 |
| 8. Tėvų, mokinių patenkintų mokyklos veikla dalis (proc.). | 56 % | 70 % |

## **UŽDAVINIAI**

## **1. PERSONALIZUOTI UGDYMO PROCESĄ:**

Įgyvendinti Pradinio, pagrindinio ir vidurinio ugdymo aprašo nuostatas ir Geros mokyklos sampratą, suasmeninant mokymosi ir ugdymosi būdus.

Pritaikyti bendrojo ugdymo programas individualiems mokinių ugdymosi poreikiams

Išplėsti meninės raiškos pasirinkimo įvairovę.

Padidinti profesinio veiklinimo renginių skaičių, vykdyti profesinio veiklinimo išvykas į tėvų darbovietes ir kitas įstaigas.

Plėtoti elektroninio dienyno VERITUS galimybes.

Didinti bendrojo, meninio ugdymo integraciją, rengiant ir įgyvendinant bendrojo ir meninio ugdymo integracijos projektus.

## **2. PLĖSTI ADMINISTARCIJOS, MOKYTOJŲ IR ŠVIETIMO PAGALBOS SPECIALISTŲ KOMPETENCIJAS:**

Mokytojų kvalifikacijos kėlimą organizuoti bendradarbiavimo principu

Pasiekti, kad mokytojai ir švietimo pagalbos specialistai gebėtų geriau identifikuoti, kokios pagalbos reikia mokiniui, ir rengti individualius ugdymo planus.

Pasiekti, kad mokytojai gebėtų tikslingai integruoti ir derinti ugdymo turinį.

Visuotinai pereiti prie aktyvių mokymosi metodų.

Išmokti stebėti asmeninę ir mokinių pažangą.

Pasiruošti dirbti pagal naujas pasirenkamų modulių programas; integruotas dalykų programas.

## **3. TURTINTI GIMNAZIJOS EDUKACINES APLINKAS:**

Įsigyti modernių mokymo priemonių ir mokymo įrangos muzikos istorijos, humanitarinių, socialinių, tiksliųjų, gamtos ir technologinių dalykų mokymui.

Kurti personalizuotam ugdymuisi reikalingas mokymosi erdves gimnazijoje ir ieškoti naujų edukacinių erdvių už gimnazijos ribų.

Padidinti elektroninių šaltinių ir virtualaus pažinimo prieinamumą gimnazijoje.

## **4. UŽTIKRINTI STRATEGINIO PLANO 1 TIKSLO IR UŽDAVINIŲ ĮGYVENDINIMO STEBĖSENĄ:**

Vykdyti kasmetinį gimnazijos veiklos kokybės įsivertinimą.

Vykdyti mokytojų veiklos savianalizę.

Vykdyti mokinių, mokyklos administracijos, įsivertinimo grupės, mokytojų ir švietimo pagalbos specialistų apklausas, naudojant IQESonline instrumentus.

Kasmet, rengiant metinius veiklos planus, įvertinti strateginio plano 1 tikslo siekimo būklę ir numatyti uždavinių įgyvendinimo rodiklius.

# 2. STRATEGINIS TIKSLAS – TAPTI GABIŲ MENUI VAIKŲ CENTRU VAKARŲ LIETUVOJE.

|  |  |  |
| --- | --- | --- |
| **Tikslo įgyvendinimo rodiklio/kriterijaus pavadinimas** | **2016 m. būklė** | **2020 m. siekis** |
| 1. Iš kitų savivaldybių į gimnaziją mokytis atvykusių mokinių dalis (proc.). | 21 % | 25 % |
| 2. Mokinių, dalyvavusių bendruose projektuose ir renginiuose su kitomis mokyklomis, skaičius | 187 | 210 |
| 3. Mokinių, dalyvavusių tarptautiniuose renginiuose ir projektuose, skaičius. | 145 | 190 |
| 4. Koncertų, parodų, surengtų Klaipėdos miesto ir vakarų Lietuvos mokyklose, darželiuose skaičius. | 41 | 65 |
| 5**.** Sudarytų bendradarbiavimo sutarčių su regiono mokyklomis, skaičius. | 2 | 8 |
| 6. Gimnazijoje organizuotų tikslinių seminarų skaičius. | 5 | 8 |
| 7. Mokytojų, vedusių atviras pamokas, seminarus, konsultacijas skaičius. | 9 | 11 |

## **UŽDAVINIAI**

## **1. ĮGYVENDINTI GABIŲ VAIKŲ PAIEŠKOS PROGRAMĄ:**

## Rengti meninius – informacinius, gimnazijos vardą garsinančius, koncertus, parodas vakarų Lietuvos mokyklose, darželiuose.

## Plėtoti gimnazijos mokinių pasiekimų sklaidą, užtikrinant jaunųjų talentų dalyvavimą miesto, šalies ir užsienio festivaliuose, konkursuose, koncertuose, parodose, olimpiadose, projektuose.

Stiprinti ryšius ir bendradarbiavimą su regiono meninio profilio mokyklomis.

## Organizuoti karjeros ugdymo paskaitas, susitikimus su buvusiais mokiniais, aukštųjų mokyklų ir meninių specialybių atstovais.

**2**. **UŽTIKRINTI VEIKSMINGĄ PERSONALO KVALIFIKACIJOS TOBULINIMĄ:**

Organizuoti gimnazijoje kvalifikacijos tobulinimo seminarus, konferencijas regiono meninio profilio mokyklų pedagogams.

Dalyvauti respublikiniuose, tarptautiniuose konkursuose, projektuose, festivaliuose.

Inicijuoti gerosios patirties sklaidą.

Metodinių grupių veiklą nukreipti mokytojų dalykinėms ir bendrosioms kompetencijoms tobulinti.

**3**. **ĮGYVENDINTI MATERIALINIŲ IŠTEKLIŲ APRŪPINIMO PROGRAMAS:**

Atnaujinti bendrabučio patalpų materialinę bazę: nupirkti naujas lovas, rašomuosius stalus, įsigyti roletus langams, atnaujinti grindų dangą.

Parengti investicinį projektą gimnazijos dvaro centrinio įėjimo avarinės būklės likvidavimui ir atnaujinti bendrabučio įėjimą.

Modernizuoti gimnazijos biblioteką kompiuterizuojant bibliotekos inventorių MOBI sistemoje.

Modernizuoti muzikos istorijos kabinetus įrengiant multimedijos sistemas.

Sukurti naujas ir optimizuoti turimas edukacines erdves gimnazijoje meninei veiklai plėtoti.

## **4. UŽTIKRINTI STRATEGINIO PLANO 2 TIKSLO IR UŽDAVINIŲ ĮGYVENDINIMO STEBĖSENĄ:**

Vykdyti iš regionų atvykusių mokinių pasiskirstymo analizę pagal gyvenamąją vietą.

Kasmet, rengiant metinius veiklos planus, įvertinti strateginio plano 2 tikslo siekimo būklę ir numatyti uždavinių įgyvendinimo rodiklius.

\_\_\_\_\_\_\_\_\_\_\_\_\_\_\_\_\_\_\_\_

PRITARTA

Gimnazijos tarybos posėdžio

2016 m. gruodžio 9 d.

Protokoliniu nutarimu Nr. V4-4